Raport narativ referitor la stadiul implementării măsurilor prevăzute în Planul de integritate al Casei de Asigurări de Sănătate Suceava

CAS Suceava are ca principal obiect de activitate asigurarea funcţionării unitare şi coordonate a sistemului de asigurări sociale de sănătate din judetul Suceava.

În data de 11.03.2022 a fost semnată de către Directorul General al CAS Suceava, Declaraţia privind asumarea unei agende de integritate organizaţională a Casei de Asigurări de Sănătate Suceava, înregistrată la nivelul instituției cu nr. 4347/11.03.2022. Prin acest document CAS Suceava, in calitate de institutie publica, isi asuma responsabilitatea respectarii viziunii, misiunii, valorilor si a principiilor generale ale Strategiei Nationale Anticoruptie 2021-2025. Documentul a fost postat pe pagina de internet a instituţiei, în cadrul secţiunii „Informaţii publice”, subsecțiunea – „Strategia Nationala Anticorupție”.

Casa de Asigurări de Sănătate Suceava a dezvoltat şi aprobat prin Decizia Directorului General al CAS Suceava nr.123/31.05.2022 propriul Plan de integritate, întocmit prin raportare la obiectivele şi acţiunile prevăzute în SNA 2021-2025 şi la domeniul specific de competenţă al CAS Suceava, document elaborat cu consultarea tuturor serviciilor de specialitate din cadrul instituţiei. Planul de Integritate a fost postat pe pagina de internet a instituţiei, în cadrul secţiunii „Informaţii publice”, subsecțiunea–„ Strategia Nationala Anticorupție”.

La nivelul CAS Suceava a fost întocmit Registrul riscurilor de corupție, fiind identificat un număr de 17 riscuri de corupție și adoptate 56 măsuri de intervenție

În anul 2023 la nivelul CAS Suceava nu au fost identificate incidente de integritate. Raportul anual de evaluare a incidentelor de integritate a fost postat pe pagina de internet a instituţiei, în cadrul secţiunii „Informaţii publice”, subsecțiunea–„ Strategia Nationala Anticorupție”.

În anul 2023, CAS Suceava a transmis către CNAS, la solicitarea acesteia, Raportul privind indicatorii de evaluare aferenți inventarului măsurilor de transparență instituțională și de prevenire a corupției la nivelul CAS Suceava și progresele înregistrate în implementarea măsurilor anticorupție pentru anul 2022.

Pe site-ul CAS Suceava, la secțiunea Informații publice/ Strategia Nationala Anticorupție, au fost încărcate informatii pentru anul 2023, în vederea creşterii gradului de informare al publicului despre monitorizarea implementării SNA.

În anul 2023 nu au fost situații de încălcare a normelor, represalii la locul de muncă sau plângeri depuse în instanță.

Director General CAS Suceava,

Ec. Cristi Victor BLEORTU

Intocmit,

Consilier integritate

Ec. Danuta Catalina Cajvanean